ยาarcoxiaทานยังไงคะ
สวัสดีค่ะ ยา อาร์คอกเซีย (Arcoxia) คือตัวยา อีทอริคอกซิบ (Etoricoxib) เป็นยาในกลุ่มต้านการอักเสบที่ไม่ใช่สเตียรอยด์ (NSAIDs) ใช้บรรเทาอาการปวด ลดอักเสบจากสาเหตุต่างๆ เช่น อาการปวดทั่วๆ ไป ข้ออักเสบ ข้อเสื่อม เป็นต้น ยามีหลายขนาดคือ 30, 60, 90 และ 120 มิลลิกรัม การจะทานขนาดไหน ขึ้นกับโรคที่เป็น โดยจะทานวันละ 1 ครั้งเท่านั้นดังนั้น หาแพทย์ได้จ่ายยามมาให้แล้ว ก็ให้ทานวันละ 1 เม็ดในเวลาเดียวกันของทุกวัน โดยแนะนำควรทานหลังอาหารค่ะ และหากอาการปวดที่เป็นอยู่หายแล้ว ก็ให้หยุดทานได้ค่ะ ยกเว้นมีโรคบางอย่างอยู่ ซึ่งต้องทานต่อเนื่อง ก็ให้ทานตามแพทย์สั่งค่ะ